Document ID: 32006R1207

KOMISIJAS REGULA (EK) Nr. 1207/2006
(2006. gada 9. augusts),
ar ko 2006./2007. tirdzniecības gadam nosaka cenu, par kādu uzglabāšanas aģentūras iepērk neapstrādātas rozīnes un žāvētas vīģes
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1), un jo īpaši tās 9. panta 8. punktu,
tā kā:
(1)
Kritēriji tās cenas noteikšanai, par kādu uzglabāšanas aģentūras iepērk neapstrādātas rozīnes un neapstrādātas žāvētas vīģes, ir noteikti Regulas (EK) Nr. 2201/96 9. panta 2. punktā. Iepirkuma nosacījumi un produktu pārvaldība, ko veic uzglabāšanas aģentūras, ir noteikti Komisijas 1999. gada 23. jūlija Regulā (EK) Nr. 1622/1999, kas nosaka sīki izstrādātus noteikumus Padomes Regulas (EK) Nr. 2201/96 piemērošanai attiecībā uz neapstrādātu rozīņu un neapstrādātu žāvētu vīģu uzglabāšanas shēmu (2).
(2)
Tādēļ ir jānosaka iepirkuma cena 2006./2007. tirdzniecības gadam par rozīnēm, pamatojoties uz pasaules cenu virzību, un par žāvētām vīģēm, pamatojoties uz minimālo cenu, kas noteikta ar Komisijas 2005. gada 13. jūlija Regulu (EK) Nr. 1100/2005, ar ko 2005./2006. tirdzniecības gadam nosaka minimālo cenu, kas maksājama ražotājam par žāvētām vīģēm, kā arī apjomu ražošanas atbalstam par žāvētām vīģēm (3).
(3)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
2006./2007. tirdzniecības gadam Regulas (EK) Nr. 2201/96 9. panta 2. punktā minētā iepirkuma cena ir šāda:
a)
444,81 euro par neto tonnu nepārstrādātu rozīņu;
b)
542,70 euro par neto tonnu nepārstrādātu žāvētu vīģu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 9. augustā

Labels: 2
17
19
3
6